Chagai-I adalah ngaran kode matan lima uji coba nuklir bawah tanah simultan nang digawi oleh Pakistan pas pukul 15:15 PST pas tanggal 28 Mei 1998. Tes ngini digawi di Ras Koh Hills di Distrik Chagai, Provinsi Balochistan.

Chagai-I adalah uji publik pamulaan sanjata nuklir Pakistan. Pamilihan waktu palaksanaannya adalah tanggapan langsung tahadap uji coba nuklir kadua India nang digawi pas 11 wan 13 Mei 1998. Tes-tes nang digawi oleh Pakistan wan India ngini mahasilakan Resolusi Dewan Keamanan PBB 1172 wan sanksi ekonomi gasan kadua negara oleh sapalih negara ganal, tarutama Amerika Serikat wan Japang. Dengan mauji bom nuklir, Pakistan manjadi negara katujuh nang sacara tarbuka mauji sanjata nuklir. Uji coba nuklir kadua Pakistan, Chagai-II, digawi pas 30 Mei 1998.

Latar balakang 
Sapalih kajadian historis wan politik sarta individu tartantu paa 1960-an wan pamulaan 1970-an maulah Pakistan bagimitan manggawi program pangambangan sanjata nuklir, nang dimulai pas 1972. Rancana pangujian sanjata nuklir dimulai pas 1974. Chagai-I adalah hasil matan parancanaan wan parsiapan labih matan dua dekade, nang maulah Pakistan manjadi nang katujuh matan dalapan negara nang sacara tabuka mauji sanjata nuklir.

Pamilihan waktu Chagai-I adalah respons langsung gasan uji coba nuklir kadua India, Pokhran-II, dismbat jua Operasi Shakti, pas 11 wan 13 Mei 1998. Chagai-I adalah uji coba pamulaan matan dua uji publik Pakistan tahadap sanjata nuklir. Uji coba nuklir kadua Pakistan, Chagai-II, dilanjutakan pas 30 Mei 1998.

Pas tahun 2005, Benazir Bhutto basaksi bahwa "Pakistan bisa sudah baisiparangkat atom jauh sabalumnya, wan ayahnya parnah manyambat lawan inya matan sel panjaranya bahwa parsiapan gasan uji coba nuklir sudah digawi pas tahun 1977, wan inya baharap gasan baisi tes atom matan sabuting parangkat nuklir pas Agustus 1977." Tapi, rancana ngitu ditunda manjadi Desember 1977 wan kainanya ditunda kada babatas waktu gasan mahindari reaksi internasional, dangan damikian mandapatkan ambiguitas nang disangaja. Dalam sabuting wawancara lawan Hamid Mir di Capital Talk nang disiarkan di Geo News pada 2005, Dr. Samar Mubarakmand mangkunfirmasi kasaksian Bhutto wan manyambatakan bahwa PAEC mangembangkan desain bom atom pas 1978 wan sudah barhasil malakukan uji dingin imbah maulah bom atom pamulaan pas tahun 1983.

Lukasi 

Gasan kasalamatan wan ka'amanan pangujian, diparluakan daerah pagunungan nang tarpancil, taisolasi wan kada bapanghuni. Survei Geologi Pakistan (GSP) manggaai tes gasan mamilih gunung "bone dry" nang kawa manahan ladakan matan dalam nang ganalnya 20–40 kiloton (kt). Buhan ilmuwan bakahandak  cuaca kering wan liwar sadikit angin supaya luruhan radioaktif kada tasabar.

Koh Kambaran nang baandak di Ras Koh Hills dipilih pas tahun 1978. Karena maluasnya laporan nang kada akurat nang manyambatakan wilayah Bukit Chagai sabalum pangujian digawi, takadang ada kabingungan manganai andak geografis uji nuklir ngini. Baik Bukit Chagai wan Bukit Ras Koh baandak di Distrik Chagai, tatapi Bukit Ras Koh baandak di subalah salatan Bukit Chagai, wan tapisahkan lawan Bukit Chagai oleh sabuting lambah ganal.

Sapanjang 1980-an, Gubernur Balochistan, Jenderal Rahimuddin Khan, mamimpin gawian sipil.

Pa'ambilan kaputusan 
Imbah tes Pokhran-II India pas 13-15 Mei 1998, parnyataan pulitisi India bamakin mamparparah situasi. Perdana Menteri Nawaz Sharif mambatasi urang nang handak baelang kanagaraannya ka Kazakhstan gasan batamu lawan Presiden Nursultan Nazarbayev imbahtu babulik ka Pakistan.

Kaputusan gasan manggawi tes balangsung di sabuting partamuan nang dihadiri Sharif lawan katua kapala staf gabungan, Jenderal Jehangir Karamat, Dr. Abdul Qadeer Khan, Ishfaq Ahmad, dan Munir Ahmad Khan wan angguta Kabinet Pakistan. Dalam pamandiran lawan Sharif, Presiden Amerika Serikat, Bill Clinton, manawarakan paket bantuan nang ma'untungakan dalam upaya gasan maulah Pakistan manahan diri matan pangujian nuklir, wan mangirim delegasi sipil-malitir tingkat tinggi nang dipimpin oleh Strobe Talbott wan Jenderal Anthony Zinni ka Pakistan malubi tahadap pangujian. Opini publik nang populer di Pakistan mandukung uji coba nuklir. Menteri Informasi Mushahid Hussain adalah nang pamulaan nang mandukung uji coba ngitu sabagai jawaban atas uji coba nuklir India. Pamimpin oposisi, Benazir Bhutto, bapandir dengan tagas mandukung uji atom Pakistan.

Pas partamuan kabinet NSC, pamarintah Pakistan, malitir, ilmuwan, wan pajabat sipil bapartisipasi dalam debat, mamparluas, wan mamparumit proses pangambilan kaputusan. Katua kepala staf gabungan, Jenderal Karamat wan Kepala Staf Udara ACM (Umum) Parvaiz Mehdi Qureshi mandukung masalah ngini wan maninggalakan kaputusan gasan pamarintah. Kepala Staf Angkatan Laut Laksamana Fasih Bokhari aan Menteri Keuangan Sartaj Aziz ba'argumen manantang pangujian-pangujian ngitu lawan alasan kauangan, maskipun Aziz kainanya mendukung kaputusan pangujian nuklir wan manyambatnya sabagai "kaputusan nang tapat." Abdul Qadeer Khan ba'argumen gasan mandukung tes wan didukung oleh Samar Mubarakmand wan Munir Ahmad Khan samantara Dr. Ishfaq Ahmad bapandapat bahwa "kaputusan gasan mauji coba atawa kada mauji coba adalah matan Pamarintah Pakistan, talapas matan pandapat komunitas ilmiah.":271–275 Ma'akhiri argumen tarakhir, Ishfaq Ahmad manyambat: "Tuan Pardana Manteri, ambil kalutusan dan, Insya Allah, ulun mambari pian jaminan kasuksesan".

Dengan sanksi kelompok G8 baisi efek nang liwar kihit gasan India wan skeptis tahadap kumitmin Amerika Serikat, buhan ekonom pemerintah Pakistan mambangun konsensus akhir nang mangaras lawan gagasan bahwa "kadada harga ekonomi gasan ka'amanan". Maskipun ba'andak di bawah takanan oleh Presiden AS Bill Clinton, Pardana Manteri Sharif ma'izinakan uji coba nuklir lawan mamarintahakan PAEC dalam bahasa Urdu: "Dhamaka kar dein" (lit. "Lakukan paladakan!")

Daya ledak senjata 
Komisi Energi Atom Pakistan (PAEC) manggawi lima uji coba nuklir bawah tanah di lokasi uji Chagai pukul 15:15 sore (PST) pas sore hari 28 Mei 1998.

Pos pangamatan didirikan sakitar 10 km (6.21 mil) matan daerah pangujian, lawan angguta Kalompok Matematika wan Kalompok Fisika Teoritis (TPG) nang dipimpin oleh Dr. Masud Ahmad wan Asghar Qadir  nang batugas mahitung daya ladak sanjata nuklir. Panantuan daya ladak ladakan mang akurat wan tapat wan galombang kajut adalah tantangan karena ada bamacam cara gasan manantuakan daya ladak. TPG mamparkira'akan total hasil uji maksimum lawan panyataraan energi manjadi ~40 kiloton satara TNT, lawan parangkat paling ganal (dikuatakan) mahasilakan 30-36 kiloton. Ilmuwan lain mamparkira'akan hasil 6–13 kiloton  atawa, badasar'akan data galumbang seismik, badaya ladak 12–20 kt. Kalompok Fisika Teoritis (TPG) dan Dr. Abdul Qadeer Khan bapingkut lawan parkiraan buhannya. Divisi matematika PAEC ma'andak data ilmiah dalam domain publik wan manarbit'akan aktivitas saismik, grafik matematika, wan rumus matematika nang digunakan gasan mahitung hasil maskipun informasi ilmiah tartantu tatap manjadi rahasia.

Dari data ilmiah nang ditarima oleh PAEC, kayanya Pakistan kada mauji parangkat termonuklir, nang batantangan lawan pangujian India. Manurut Ishfaq Ahmad, PAEC kada baisi rancana gasan mangambang'akan parangkat hidrogen karena alasan ekonomi, maskipun pas tahun 1974, Riazuddin ma'usulakan rancana samacam ngitu lawan Abdus Salam, Direktur Kelompok Fisika Teoritis waktu ngitu. Mulai pamulaan, PAEC bakonsentrasi lawan pangambangan sanjata nuklir taktis nang labih halus nang nyaman dipasang gasan pesawat Angkatan Udara Pakistan (PAF), kapal perang Angkatan Laut Pakistan, wan rudal.

Kada lawas imbah pangujian, mantan katua wan direktur teknis Munir Ahmad Khan lawan tarkanal mangutip: "Parangkat nang ditingkat'akan ngini nang kaya satangah jalan manuju bom termonuklir. Buhannya manggunakan elemen-elemen matan proses termonuklir, wan sacara efektif adalah bom atom nang labih harat. . . . . Pakistan baisi kamampuan nuklir mulai 1984 wan sabarataan parangkat Pakistan diulah matan uranium yang diperkaya".

Di sisi nang lain, Abdul Qadeer Khan labih lanjut mambari rincian teknis kisah perangkat fisi sambil bapandir lawan media lokal nang kaya nang inya sambat: "Sabarataan parangkat fisi ditingkat'akan manggunakan Uranium 235 pas 28 Mei. Kadada sabuting-buting matan ladakan ngini adalah termonuklir, kami haratan manggawi panalitian wan kawa manggawi uji coba fusi amun ditakuni. Tatapi ngitu bagantung lawan ka'adaan, situasi pulitik wan kaputusan pamarintah." Batolak balakang lawan pandakatan termonuklir India, Dr. NM Butt, saikung ilmuwan senior, manyambat bahwa "PAEC maulah bom neutron dalam jumlah nang cukup - sanjata medan perang nang pada dasarnya marupakan parangkat nang baisi daya ledak rendah".

Lihat jua 

 Daftar negara nang baisi senjata nuklir
 Penerbangan Pakistan International Airlines 544

Referensi 

Senjata nuklir Pakistan
1998 di Pakistan
Ilmu pengetahuan wan teknologi di Pakistan